Υλικό Φυσικής-Χημείας	  Μηχανική στερεού

Τέντωμα νήματος.
Κύλινδρος  μάζας Μ=2kg και ακτίνας R=1/π m  μπορεί να στρέφεται χωρίς τριβές γύρω από  σταθερό οριζόντιο άξονα που περνάει από το κέντρο του. Δύο σημειακά σώματα  με μάζες  m1=2kg και m2=1kg  αφήνονται από το ίδιο οριζόντιο επίπεδο και απέχουν μεταξύ τους απόσταση 2R και σε ύψος Η=0,4m πάνω από τον άξονα της τροχαλίας όπως στο σχήμα. Οι σφαίρες είναι ενωμένες με  αβαρές  μη ελαστικό σκοινί μήκους L=1,8m.



Την στιγμή t=0 αφήνουμε ελεύθερες ταυτόχρονα τις δύο σημειακές μάζες. Να βρεθούν:
α)Η  χρονική στιγμή θα  τεντώσει το νήμα
β)Το μέτρο της  ταχύτητας  του κάθε σώματος αμέσως μετά το τέντωμα του νήματος.
γ)Η  απώλεια ενέργειας του συστήματος εξαιτίας του τεντώματος του νήματος
δ)Η  χρονική στιγμή θα συμβεί κρούση ενός  από τα δύο σημειακά σώματα με τον κύλινδρο.
Να θεωρηθεί ότι μετά το τέντωμα του σκοινιού το σκοινί δεν ολισθαίνει πάνω στον κύλινδρο και ότι το τέντωμα του σκοινιού διαρκεί ελάχιστα .
Ιcm=0,5MR2.

AΠΑΝΤΗΣΗ
α)  Οι σημειακές μάζες όσο το νήμα είναι χαλαρό εκτελούν ελεύθερη πτώση το νήμα θα τεντώσει όταν θα έχει τυλιχθεί κατά πR=1m στο κύλινδρο άρα θα απομένουν σε κάθε άκρο του κυλίνδρου:
x=(L-πR)/2=0,4m.
Έτσι το συνολικό κατακόρυφο μήκος που θα διατρέξει η κάθε σημειακή μάζα θα είναι: 
Hολ=Η+x=0,8m.
Aπό τον νόμο του διαστήματος για την ελεύθερη πτώση θα έχουμε Ηολ=1/2gt2  άρα t=0,4s.
β)Το μέτρο της ταχύτητας του κάθε σώματος θα είναι u1=u2=gt=4m/s.
Για το τέντωμα του νήματος μπορούμε να εφαρμόσουμε ΑΔΣ
Lαρχ=Lτελ    m1u1R –m2u2R=(m1+m2)uσυσR +1/2MR2uσυσ/R
μετά τις πράξεις θα βρούμε                       
                                                                              uσυσ=1m/s.

γ) Με την βοήθεια της ΑΔΕ για μία στιγμή πριν και μία μετά το τέντωμα του νήματος θα έχουμε:
½ m1u12 + ½ m2u22= ½ (m1+m2)uσυσ2  + ½  ½ ΜR2ω2 + Qαπ  
μετά από πράξεις θα βρούμε Qαπ=22J
δ)Για την κίνηση των σωμάτων μετά το τέντωμα του νήματος θα έχουμε


με την βοήθεια των νόμων του Νεύτωνα για την στροφική και μεταφορική κίνηση θα έχουμε 
m1g-T1=m1a (1)   T2-m2g=m2a  (2)    T1R-T2R=1/2MR2αγων (3)
και μετά τις πράξεις  a=2,5m/s2
To σημειακό σώμα μάζας m2 κινείται προς τα πάνω και αφού διανύσει διάστημα x=0,4m θα συγκρουστεί  με τον κύλινδρο. Έτσι με την βοήθεια του νόμου του διαστήματος για την επιταχυνόμενη κίνηση θα έχουμε  

x=uσυσΔt + ½ aΔt2
θα βρούμε μετά από πράξεις Δt=0,29s  
Aρα η κρούση του σώματος με μάζα m2 με τον κύλινδρο θα συμβεί την χρονική στιγμή 
                                                            tολ=0,69s

                                                                                                            xristoselef@gmail.com

